Ĉirkaŭ la jaro 2000 la urba registaro de Medellín en Kolombio decidis konstrui telferojn ĝis la supraj mizerkvartaloj Santo Domingo kaj La Aurora ĉe la deklivoj de la Abburá-valo. La dua plej granda urbo de Kolombio tiam estis konsiderata la plej krimdanĝera en la mondo. Furoris la drogomilito, do tiel la loka municipa registaro estis malforta. Ankoraŭ en la jaro 2009 la kvoto da murdoj de Medelino superis tiujn de usonaj urboj je pli ol la 20-oblo.

La telfero nomata "Metrocable" forpelis la problemojn - tagon post tago. Malaperis ne nur la armitaj drogsolduloj. Malaperis ankaŭ aŭtobusetoj kaj kolektivaj taksioj kiuj antaŭe en senfinaj kolonoj estis pestigintaj per siaj rubgasoj la aeron de la montoj ĝis la valo.

Nuntempe 30 000 homoj ĉiutage komutas en la centron trans 9 stacidomoj dum maksimume 15 minutoj. La biletosistemo ebligas al ili la rektan aliron al la metroo de la urbo. La telfero fariĝis samtempe homtaŭga kaj klimatotaŭga urba transportilo: Ĝis la enkonduko de Metrocable tiu ideo mondvaste estis senekzempla.

Helpis al la projektantoj de la telferoj la UN-koncepto por la protektado de la klimato per komercado de rubgasaj emisioj. Per tiuj 2000 tunoj da karbondioksido kiujn pruveble elŝparas la telfera sistemo ĉiujare, Medelino povas vendi emisio-certifikatojn kaj tio garantias al la urbo la necesajn enspezojn por funkciigi kaj plukonstrui la telferan reton ĝis estonte 6 linioj.

Sed la historio pri la klimata ŝanĝo en Medelino ankoraŭ daŭras - supre en la montoj kie nun stacidomoj portas la nomojn de antaŭe kontraŭleĝaj setlejoj: Santo Domingo, Vallejuelos, La Aurora, KTP; konsekvence de la telfero tiaj senplane kreskintaj lokoj subite havas centron. La kvoto da krimoj reduktiĝis danke al infrastrukturaj kaj sociaj realigaĵoj al preskaŭ nulo. Vandalismo apenaŭ okazas. 

Intertempe Medelino fariĝas modelo. Ankaŭ en Panamo-urbo, en Karakaso kaj en Rio de Ĵanejro la enspezoj el protektado de la klimato el telfero devos kunfinanci la urban disvolvon.

Mapo
----

Skema mapo de SITVA (2020)

Linioj
------

| Linio | Itinero | Malfermo | Longo | Stacioj | Vehikloj | Pasaĝeroj (2014) |
| --- | --- | --- | --- | --- | --- | --- |
| H | Oriente ↔ Villa Sierra | 2016 | 1,40 km | 3 | 44 | - |
| J | San Javier ↔ La Aurora | 2008 | 2,70 km | 4 | 119 | 4 370 053 |
| K | Acevedo ↔ Santo Domingo | 2004 | 2,07 km | 4 | 93 | 6 846 111 |
| L | Santo Domingo ↔ Arví | 2010 | 4,60 km | 2 | 55 | 804 460 |
| M | Miraflores ↔ Trece de Noviembre | 2019 | 1,05 km | 3 | 51 | - |
| P | Acevedo ↔ El Progreso | 2021 | 2,70 km | 4 | 138 | - |
| **Totalo:** | 14,52 km | 20 | 500 | 12 020 624 |

Stacioj
-------

|  |  |
| --- | --- |
| HLinio H | 
* Oriente T
* Las Torres
* Villa Sierra

 |
| JLinio J | 
* San Javier B
* Juan XXIII
* Vallejuelos
* La Aurora

 |
| KLinio K | 
* Acevedo A P
* Andalucía
* Popular
* Santo Domingo L

 |
| LLinio L | 
* Santo Domingo K
* Arví

 |
| MLinio M | 
* Miraflores T
* El Pinal
* Trece de Noviembre

 |
| PLinio P | 
* Acevedo A K
* SENA
* Doce de Octubre
* El Progreso

 |

Vidu ankaŭ
----------

* Telfero
* Aertelfero
* Metroo de Medellín
* Metroplús
* Tramvojo de Medellín

Eksteraj ligiloj
----------------

* Kategorio Telfero de Medellín en la Vikimedia Komunejo (Multrimedaj datumoj)

* Metroo de Medellín (hispane)
* UrbanRail.Net

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rStacioj de publikaj transportoj de Medellín Metroo | Telfero | T-ATramo | MepBusoj |
| --- |
| A | 
* Niquía
* Bello
* Madera
* Acevedo
* Tricentenario
* Caribe
* Universidad
* Hospital
* Prado
* Parque Berrío
* San Antonio
* Alpujarra
* Exposiciones
* Industriales
* Poblado
* Aguacatala
* Ayurá
* Envigado
* Itagüí
* Sabaneta
* La Estrella
 |
| B | 
* San Javier
* Santa Lucía
* Floresta
* Estadio
* Suramericana
* Cisneros
* San Antonio
 |
| C | 
* Caribe
* Suramericana
 |
| H | 
* Oriente
* Las Torres
* Villa Sierra
 |
| J | 
* La Aurora
* Vallejuelos
* Juan XXIII
* San Javier
 |
| K | 
* Acevedo
* Andalucía
* Popular
* Santo Domingo
 |
| L | 
* Santo Domingo
* Arví
 |
| M | 
* Miraflores
* El Pinal
* Trece de Noviembre
 |
| P | 
* Acevedo
* SENA
* Doce de Octubre
* El Progreso
 |
| T | 
* San Antonio
* San José
* Pabellón del Agua EPM
* Bicentenario
* Buenos Aires
* Miraflores
* Loyola
* Alejandro Echavarría
* Oriente
 |
|  |

 |